**1. Petržalský Hamburg (PAH), jar 2022** (23. apríla)

- Organizátor: The Budogs tím

- Ideálne bežecké počasie – oblačno - na štarte (09:01) - 12°C, v cieli 15°C (13.00).

**Zaujímavosti z Hamburgu:**

- Najväčší flákač z celkovo 16 účastníkov – **Buldog!** Smer - čierna listina!

- Na štart sa postavila **3-generácia** Novákovcov. Najmladší si to ale pre tento krát nakoniec rozmyslel a nebežal. Údajne toho v škôlke za posledný týždeň nabehal dosť.

- Na štart sa postavil aj rekordér – rekordér v počte víťazstiev BAH-ov – deväť z 23! - Čech, resp. Moravák - **Roman Tománek**, ktorému, aj keď slovenské pivo príliš nereže, je to náš človek! keďže pivo mu ako také mu chutí veľmi! Tým v podstate svojou podstatou patrí **do tímu The Buldogs**, odlišuje sa len tým, že Buldog a Gepard pijú viac ako behajú a on behá viac ako pije. Aspoň zatiaľ. Nie je vylúčené, že v budúcnosti to môže byť aj naopak...

- Zaznamenaný bol **osobný rekord – a to u celkového víťaza 1. PAH-u** - Martina Petrejeho. A pritom tento mladík bežal trať v Sade Janka Kráľa prvý krát!... takže nevedel s akými nástrahami... sa na nej môže stretnúť☺. Výsledný čas by bol ešte lepší ak by sa pretekár nemusel na občerstvovačke po každom zastavovať.

- Víťaz, keď vbiehal do posledného kola, vyzeral tak čerstvo akoby vybiehal po sladkom spánku na ranný zdravotný tréning. Takéto flákanie sa u víťaza nabudúce už nebude tolerovať!...

- A Martin Petreje sa blysol aj tým, že druhému v poradí – Romanovi Tománkovi (inak jedinému zahraničnému účastníkovi) vrátil prehru spred týždňa, kde na Ilavskom čiga biga Hamburgu dominovali takisto. Martin tam bežal v čase **3:35:28**, ale Roman v čase **3:27:21**, a to ako šesťdesiatnik. A toho ešte pred tým Martin predbehol autom na diaľnici! treba ale povedať, že dnešný maratón bol pre Romana piatym za posledných 5 týždňov.

- Žiaden pretekár nemusel bežať **trestné kolá**, keďže podľa pravidiel PAH-u za každé skrátenie trate musí bežec bežať navyše plus 2 trestné kolá - bez ohľadu na to, či si takmer 2 kilometrové kolo skráti o kilometer, alebo len o 500 metrov...

- Sektory, úseky **„pavé“ -** dohromady ich je 25 - (aj) dnes najlepšie zvládal Cyril - lebo vedel, že na ich konci ho vždy čakala horká odmena; ktorá sa stupňovala od nealko, cez desiatku, po dvanástku po výkone.

|  |  |  |  |  |  |
| --- | --- | --- | --- | --- | --- |
| 1. | **Petreje Martin** | 1991 | Dolné Naštice | **Maratón** | **3:19:35** |
| 2. | Roman Tománek | 1960 | CZE – Slavičín | **Maratón** | **3:31:30** |
| 3. | Pavol Tallo | 1972 | Bratislava – Rača | **Maratón** | 3:53:57 |
| 4. | Robert Tóth | 1976 | Kráľova pri Senci | **Maratón** | 4:09:52 |
| 5. | Cyril Bohunický | 1963 | Adawaste Resort | **Maratón** | 5:15:26 |
|  |  |  |  |  |  |
| 6. | Ľudovít Volek | 1951 | Bratislava – Rača | 32,28 | 3:16:28 |
| 7. | Tomáš Chlpek | 1977 | AK Baník Prievidza | 30,44 | 2:58:52 |
| 8. | Dano Martinec | 1969 | Run For Fun | 25,0 | 2:24:21 |
|  |  |  |  |  |  |
| 1. | Bronislav Novák | 1985 | Bratislava - Petržalka | **Polmaratón** | 1:28:50 |
| 2. | **Zuzana Kamendy** | 1981 | BK Spartak Medzev | **Polmaratón** | 1:51:20 |
| 3. | Marcel Burkert | 1968 | The Buldogs tím | **Polmaratón** | 1:55:05 |
| 4. | Štefan Sliviak | 1984 | Žilina | **Polmaratón** | 2:08:55 |
|  |  |  |  |  |  |
| 5. | Roman Mach | 1969 | Run For Fun | 16,83 | 2:04:45 |
| 6. | Laco Emmer | 1993 | Pezinok | 10,1 | 1:07:08 |
| 7. | Viliam Novák | 1942 | Železná studnička BA | 10,0 | 55:47 |
| 8. | Dušan Oravec **- Buldog** | **1971** | **The Buldogs tím** | **8,13 !!! Fúj! Hanba!** | 46:02 |





